b'\n_START_ARTICLE_\nBilly Hague\n_START_SECTION_\nKariera\n_START_PARAGRAPH_\nHague je prvi\xc4\x8d igral hokej v \xc4\x8dlanski kategoriji za mo\xc5\xa1tvo Ottawa Emmetts v ligi Ottawa City Hockey League. Mo\xc5\xa1tvu Ottawa Hockey Club se je pridru\xc5\xbeil v \xc4\x8dasu njihove nepremagljivosti, leta 1905. Tega leta je z njimi tudi osvojil Stanleyjev pokal. Leta 1906 ga je zamenjal Percy LeSueur in za sezono 1906/07 je od\xc5\xa1el v Ottawa Victorias. Zanje je igral na izzivu za Stanleyjev pokal leta 1908, ki so ga proti mo\xc5\xa1tvu Montreal Wanderers izgubili. Kasneje je igral za Galt Professionals iz lige OPHL. Z Galtom je igral na izzivu za Stanleyjev pokal leta 1911, a je tudi tega izgubil - proti Ottawi s 7-4. Nato se je pridru\xc5\xbeil mo\xc5\xa1tvu Moncton Victorias skupaj s \xc5\xa1e nekaterimi ostalimi hokejisti Galta, osvojil ligo MPHL in igral \xc5\xa1e na enem izzivu za Stanleyjev pokal leta 1912 proti mo\xc5\xa1tvu Quebec Bulldogs, a tudi tega izgubil. Kasneje je igral \xc5\xa1e za mo\xc5\xa1tvi Halifax Socials v ligi MPHL in Montreal Wanderers v ligi NHA. Po sezoni 1916/17 se je upokojil.'